ຊຸມຊົນຊາວໄຕ້ຫວັນ ທີ່ອາໄສຢູ່ໃນເວນຄູເວີ ຍັງຄົງຮັກສາຄວາມສໍາພັນອັນໃກ້ຊິດ ກັບເກາະໄຕ້ຫວັນ ທີ່ຖືກຂົ່ມຂູ່ໂດຍຈີນ
ຊາວໄຕ້ຫວັນ ທີ່ອາໄສຢູ່ໃນນະຄອນແວນຄູເວີ ຕິດຕາມເບິ່ງສະ​ຖາ​ນະ​ການດິນແດນບ້ານເກີດ ແລະຈີນແຜ່ນດິນໃຫຍ່ ແບບໃກ້ຊິດ
ຄົນເຂົ້າເມືອງຊາວໄຕ້ຫວັນເກືອບ 40,000 ຄົນພາກັນອາໄສຢູ່ໃນເຂດນະຄອນເວນຄູເວີ ປະເທດການາດາ ດັ່ງທີ່ລາຍງານຂອງ ເຄຣດຈ໌ ແມັກຄູລລອຈ (Craig McCulloch), ທ່າມກາງຄວາມເຄັ່ງຕຶງລະຫວ່າງ ໄຕ້ຫວັນ ແລະຈີນ, ຊຸມຊົນຂະໜາດໃຫຍ່ຢູ່ນະທີ່ນີ້ ກໍາລັງຕິດຕາມການເຄື່ອນໄຫວແລະ ໃຫ້ການສະໜັບສະໜຸນ ແກ່ຄອບຄົວຂອງພວກເຂົາເຈົ້າ ທີ່ອາໄສຢູ່ໃນໄຕ້ຫວັນ ທິບສຸດາ ມີລາຍລະອຽດມາສະເໜີທ່ານ ໃນອັນດັບຕໍ່ໄປ ໃນຊ່ວງຫົວຄໍ່າຂອງລະດູຮ້ອນ ຢູ່ໃນເຂດໃຈກາງເມືອງຂອງນະຄອນເວນຄູເວີ, ສຽງເພງວົງດົນຕຣີພື້ນເມືອງການາດາລ (ganaDAL) ຂອງຊາວໄຕ້ຫວັນ ດັງກ້ອງໄປທົ່ວຕຶກອາຄານຕ່າງໆ ນີ້ແມ່ນພິທີເປີດງານບຸນປະເພນີ ຂອງຊາວໄຕ້ ຫວັນ, ເຊິ່ງແມ່ນງານປະຈໍາປີຢູ່ໃນເມືອງນີ້ ໂດຍມີນັກການເມືອງປະຈໍາທ້ອງຖິ່ນ ແລະຕ່າງແຂວງເຂົ້າມາຮ່ວມ ທ່າມກາງຝູງຊົນທີ່ເຂົ້າມາໃນງານເປັນຈໍານວນຫຼວງຫຼາຍ ເນື້ອໄນຂອງງານໃນປີນີ້ຄື “ເອກກະລາດ,” ເຊິ່ງມີການປະຊຸມໃນລັກສະນະການປະຕິບັດເປັນເວລາສາມມື້ ລວມມີ ການກ່າວຄໍາປາໄສ, ສາຍຮູບເງົາ ແລະການ ສະແດງກ່ຽວກັບການດໍາລົງຊີວິດຂອງປະຊາຊົນຊາວໄຕ້ຫວັນຢູ່ໃນປະເທດການາດາ, ແລະແມ່ນຫຍັງຄືຄວາມໝາຍໃນການເປັນເອກກະລາດຂອງປະຊາຊົນຊາວໄຕ້ຫວັນ ໃນຊ່ວງເວລາທີ່ຈີນພວມທຳການຂົ່ມຂູ່ຢ່າງຮ້າຍແຮງ ແລະເອົາມາດຕະການແບບຮຸກຮານຂ້າມຊ່ອງແຄບໄຕ້ຫວັນ ທ່ານຊາລີ ຫວູ (Charlie Wu), ຜູ້ຈັດງານບຸນດັ່ງກ່າວໄດ້ຄາດການວ່າ ໃນປີນີ້ຈະມີຜູ້ເຂົ້າຮ່ວມງານໂຕຈິງຢູ່ປະມານ 160,000 ຄົນ, ໂດຍໃຫ້ຄວາມສົນໃຈເປັນພິເສດໃນຮູບແບບຂອງງານ, ເຊິ່ງທ່ານຊາລີ ຫວູ ກ່າວວ່າ: ເຊັ່ນດຽວກັບສະຫະລັດແລະບັນດາປະເທດອື່ນໆ, ການາດາບໍ່ເຄີຍຮັບຮູ້ໄຕ້ຫວັນ ຢ່າງເປັນທາງການ ແມ່ນລະ, ປະຊາຊົນຊາວໄຕ້ຫວັນໄດ້ດໍາລົງຊີວິດຢູ່ໃນນະ ຄອນແວນຄູເວີມາເປັນເວລາດົນທີ່ສຸດ, ແລະເມືອງນີ້ກໍເໝາະສໍາລັບເປັນສໍານັກງານທາງດ້ານເສດຖະກິດ ແລະວັດທະນະທໍາຂອງໄທເປ ທີ່ກໍາລັງດໍາເນີນການຄ້າຍຄືກັບສະຖານກົງສຸນຕ່າງປະເທດ ທ່ານນາງໂຈເຊຟິນ ຊີລ-ດຸກ (Josephine Chiu-Duke), ສາດສະດາຈານກ່ຽວກັບປະຫວັດສາດທາງດ້ານປັນຍາຈີນ ຂອງມະຫາວິທະຍາໄລ ບຣິດທິສ ໂຄລໍາເບຍ, ອົບພະຍົບຈາກໄຕ້ຫວັນມາປະເທດການາດາເມື່ອປີ 1982 ທ່ານນາງກ່າວວ່າ ຊຸມຊົນຊາວໄຕ້ຫວັນຢູ່ໃນທ້ອງຖິ່ນແຫ່ງນີ້ຍັງຄົງຕິດຕໍ່ພົວພັນກັນແບບເລິກເຊິ່ງກັບຄອບຄົວ ແລະໝູ່ເພື່ອນຂອງພວກເຂົາເຈົ້າຢູ່ບ້ານເກີດເມືອງນອນຂອງພວກເຂົາ ມຸມມອງຂອງພວກເຂົາກ່ຽວກັບຈີນແຜ່ນດິນໃຫຍ່ອາດແຕກຕ່າງກັນ, ແຕ່ທ່ານນາງກ່າວວ່າ ພວກເຂົາທັງໝົດມີຄວາມບໍ່ພໍໃຈທີ່ປັກກິ່ງຍັງຄົງອ້າງວ່າ ໄຕ້ຫວັນ ແມ່ນສ່ວນນຶ່ງຂອງດິນແດນຕົນ, ເຊິ່ງທ່ານນາງໂຈເຊຟິນ ຊີລ-ດຸກ ກ່າວວ່າ: ທ່ານນາງແຄັດທຣິນາ ເຊິນ (Katrina Chen), ເຊິ່ງໄດ້ອົບພະຍົບເຂົ້າມາຢູ່ປະເທດການາດາຈາກເມືອງໄທຈົງ (Taichung), ເກາະໄຕ້ຫວັນ ເມື່ອສອງ ທົດສະວັດຜ່ານມາແລ້ວ, ໄດ້ຮັບເລືອກ ໃຫ້ເປັນສະມາຊິກສະພາ ຂອງແຂວງ ບຣິດທິສໂຄລໍາເບຍຮອດສອງຄັ້ງ, ເຊິ່ງເປັນຜູ້ແທນຂອງຂົງເຂດນະຄອນແວນ ຄູເວີ ໃນຂະນະທີ່ທ່ານນາງ ສຸມໃສ່ວຽກງານຕ່າງໆ ແລະເຂດເລືອກຕັ້ງຂອງທ່ານນາງ, ທ່ານນາງຍັງຄົງກວດເບິ່ງຄອບຄົວ ເຊິ່ງຍັງມີພໍ່ ແລະແມ່ຂອງທ່ານນາງຢູ່ໃນໄຕ້ຫວັນເປັນປະຈໍາ, ໂດຍສະເພາະໃນຊ່ວງເວລາທີ່ ຈີນ ເອົາມາດຕະການແບບຮຸກຮານຢູ່ເກາະແຫ່ງນີ້, ເຊິ່ງທ່ານນາງ ແຄັດທຣິນາ ເຊິນ ກ່າວວ່າ: ທ່ານນາງ ເຊິນ ກ່າວອີກວ່າ ທ່ານນາງ ແລະສະມາຊິກຄົນອື່ນໆຢູ່ໃນຊຸມຊົນຊາວໄຕ້ຫວັນ ຍັງຄົງຕິດຕໍ່ກັບຄອບຄົວ ແລະໝູ່ເພື່ອນ ໂດຍໃຊ້ຮູບແບບການສົ່ງຂໍ້ຄວາມ ທີ່ຊ່ວຍເປັນຂົວເຊື່ອມຕໍ່ ລະຫວ່າງແວນຄູເວີ ແລະເກາະໄຕ້ຫວັນ ທີ່ຢູ່ຄົນລະຟາກຂອງມະຫາສະໝຸດປາຊີຟິກ ແລະມີໄລຍະທາງຫ່າງກັນ ເກືອບ 1 ໝື່ນກິໂລແມັດ